**С П Р А В К А**

за постъпилите бележки и предложения от проведените в периода 23.09.2022 г. – 07.10.2022 г. обществени консултации по проекта на Постановление на Министерския съвет за изменение на Постановление № 157 на Министерския съвет от 2022 г. за определяне на органите и структурите, отговорни за изпълнението на Плана за възстановяване и устойчивост на Република България, и на техните основни функции

|  |  |  |  |  |
| --- | --- | --- | --- | --- |
| **№ по ред** | **Изготвил становището** | **Съдържание на становището** | **Отразяване на становището** | **Мотиви** |
| 1 | Алианс на технологичната индустрия (АТИ, Изх.номер: 15/05.10.2022 г.) | Заложеният в Националния план за възстановяване и устойчивост проект за широкомащабно разгръщане на цифрова инфраструктура на територията на България е твърде амбициозен. Неговата успешна реализация изисква не само добра организация и управление от страна на държавните институции, но и активното включване на телекомуникационния сектор.  Отчитайки необходимостта от привличане на бизнеса в изпълнението на проекта, Министерство на транспорта и съобщенията (МТС) не случайно е заложило финансирането му да се осъществи чрез т. нар. „частен модел“ за проектиране, изграждане и експлоатация на мрежата. По този начин всяко едно предприятие, което осъществява дейност по реда на от Закона за електронните съобщения и има интерес да разгръща цифрови мрежи, може за кандидатства за публично финансиране при условие, че ще предоставя на другите оператори отворен достъп на едро до изградената от него инфраструктура.  Предвид размера на предвидената по проекта финансова помощ ролята на МТС за определяне на условията, подбора, договарянето на финансиране с крайни получатели и осъществяването на контрол върху финансовото и техническото изпълнение на инвестициите, е от съществено значение.  **Във връзка с гореизложеното АТИ подкрепя предложеното изменение в Приложение № 1 към чл. 3, ал. 1, т. 3, първа таблица, ред 21 от ПМС № 157/2022 г., МТС да бъде определено като „структура за наблюдение и докладване“.** | Да. | АТИ изразява подкрепа за инициираната от МТС промяна в ред 21 на първа таблица от Приложение № 1 към чл. 3, ал. 1, т. 3 на ПМС 157, а именно МТС да бъде структура за наблюдение и докладване. |